# Andrei Pleşu

### De la Wikipedia, enciclopedia liberă

Andrei Pleşu

Andrei Gabriel Pleşu este un scriitor şi eseist român, născut în Bucureşti la 23 august 1948. Cercetător la Institutul de Artă, participă alături de Gabriel Liiceanu la seminariile private ţinute de Constantin Noica la Păltiniş. Încadrabile în prealabil preocupărilor conexe istoriei şi teoriei artei, volumele, studiile şi cronicile sale din presa timpului îşi lărgesc treptat tematica înspre domeniul moralei şi al antropologiei culturale, recomandându-l imediat, prin percutanţa ideilor şi luxurianţa stilului, drept unul dintre cei mai captivanţi eseişti ai vremii. În urma scandalului "meditaţiei transcendentale", "afacere" barocă instrumentalizată de puterea comunistă pentru a compromite intelectualitatea vremii, este "exilat" la Tescani şi i se ia dreptul de semnătură. După prăbuşirea regimului comunist înfiinţează institutul de studii avansate "New Europe College", revista culturală Dilema (azi, Dilema veche), şi acceptă în diverse perioade o serie de funcţii publice.

Ca scriitor, înregistrează un important succes de stimă şi de public cu volumele Minima moralia, Jurnalul de la Tescani şi Despre îngeri. Contrastul formal între o problematică gravă (cu deosebire morală, teologică şi existenţială) şi abordarea ei relaxată, adesea ludică şi de o frapantă veracitate, constituie elementul determinant al stilului său de autor. Ilustrativ în acest sens e propriul său portret: "Citesc cu plăcere, îmi plac ideile şi îl caut pe Dumnezeu. Dar îmi plac şi cîrnaţii de Pleşcoi, bufoneriile crude, brînzeturile răscoapte, cheful, hetaira, romanţa. Sunt, hélas, lacom, echivoc, uşor de atras spre lejerităţi de tot soiul... Asta e, vreau-nu-vreau, "reţeta" mea existenţială, tensiunea primejdioasă a destinului meu. (...) Cine - atribuindu-mi perfecţiuni geometrice - e dezamăgit să-mi vadă ridurile, şi-a creat un interlocutor fals şi nu am de gînd să încurajez o asemenea anomalie" (cf. revista "Plai cu boi").

## [modifică] Activitatea publică

- 28 dec. 1989 - 16 oct. 1991 - ministrul Culturii
- 29 dec. 1997 - 22 dec. 1999 - ministrul Afacerilor externe
- 2000 - 7 oct. 2004 - membru in Consiliul Naţional pentru Studierea Arhivelor Securităţii
- 20 dec. 2004 - 3 mai 2005 - consilier prezidential pentru Relatii internationale

## [modifică] Scrieri

- Călătorie în lumea formelor, Meridiane, 1974
- Pitoresc şi melancolie, Univers, 1980
- Francesco Guardi, Meridiane, 1981
- Ochiul şi lucrurile, Meridiane, 1986
- Minima moralia, Cartea românească, 1988
- Dialoguri de seară, Harisma, 1991
- Jurnalul de la Tescani, Humanitas, 1993
- Limba păsărilor, Humanitas, 1994
- Chipuri şi măşti ale tranziţiei, Humanitas, 1996
- Transformări, inerţii, dezordini. 22 de luni după 22 decembrie 1989 (coautori Petre Roman şi Elena Ştefoi), Polirom, 2002
- Despre îngeri, Humanitas, 2003
- Obscenitatea publică, Humanitas, 2004
- Comédii la porţile Orientului, Humanitas, 2005
- Toleranţa şi intolerabilul. Criza unui concept, LiterNet, Link la volumul electronic, 2005
- Despre bucurie în Est şi în Vest şi alte eseuri, Humanitas, 2006

Lucrări publicate în străinătate:

- Corot, Murray's Sales and Service, 1973
- Reflexion und Leidenschaft, Wien : Deuticke, 1992
- Eliten - Ost und West, Berlin, de Gruyter, 2000
- Wer in der Sonne steht, wirft Schatten, Ostfildern vor Stuttgart, ed. Tertium, 2000
- Die Toleranz und das Intolerable, Basel, Schwabe, 2004
- Actualité des anges, ed. Buchet-Chastel, 2005

## [modifică] Audio books

- Despre îngeri, Humanitas, 2003,2005
- Comédii la portile Orientului, Humanitas, 2005
- Un alt fel de Caragiale, Humanitas, 2006

## [modifică] Legături externe:

- Andrei Pleşu la editura Humanitas
- Andrei Gabriel Pleşu Biografie

### [modifică] Texte ale autorului disponibile on-line

- Minima Moralia
- Jurnalul de la Tescani
- Toleranţa şi intolerabilul. Criza unui concept la Editura Liternet (2006)
- Despre frumuseţea pierdută a vieţii
- Andrei Pleşu în Dilema Veche

Predecesor: Adrian Severin | Ministrul Afacerilor Externe 29 decembrie 1997 – 22 decembrie 1999 | Succesor: Petre Roman

Adus de la "http://ro.wikipedia.org../../../a/n/d/Andrei_Ple%C5%9Fu_049d.html"

Categorii: Naşteri în 1948 | Filozofi români | Scriitori români | Eseişti români | Autori români | Miniştri români ai Afacerilor Externe

##### Views

- Articol
- Discuţie
- Versiunea curentă

##### Caută

##### În alte limbi

- English
- Deutsch